'ইঞ্জিনিয়ার' পাখির বাসা দেখে মুগ্ধ নেটিজেনরা Dhakatimes24
| প্রকাশিত : ০৫ জুলাই ২০২০, ০৮:৪৬
কিছু পাখিকে প্রকৃতির ইঞ্জিনিয়ার বলা হয়। তাদের বাসা তৈরির পদ্ধতি মানুষকে মুগ্ধ করে। মানুষ হক বা পাখি, প্রত্যেকের কাছেই ভালোবাসার জায়গা তার বাসস্থান। আর সেই জায়গা সাজিয়ে তুলতে কেউই কার্পণ্য করে না।
মানুষের মতো পাখিরাও তাদের বাসা বানায় যত্ন করে। বাবুই পাখির বাসা দেখে ভাবতে বসতে হয়, কী করে এমন বাসা বানায় ওরা! ঠিক তেমনই মানুষকে অবাক করে দিয়ে অসম্ভব সুন্দর এক বাসা বানিয়েছে এই পাখি। গাছের পাতার ভিতর সুন্দর করে গড়া সেই বাসা। তার নিজের হাতে গড়া ভালোবাসার রাজপ্রাসাদ। সেখানে তার ডিমগুলি সযত্নে রাখা রয়েছে।
একজন টুইটার ইউজার প্রথম এই পাখির বাসাটির ভিডিও শেয়ার করেছিলেন। তারপর সেই বাসা দেখে অনেকেই বলছেন এটি ইঞ্জিনিয়ার বার্ড এর অসাধারন শিল্প সৃষ্টি। ইতিমধ্যে সেই ভিডিও ভাইরাল হয়েছে। মানুষ মুগ্ধ হয়ে দেখছে প্রকৃতির আসলে রূপ। তবে কোন পাখি কোথায় এমন বাসা বানিয়েছে তা অবশ্য টুইটে উল্লেখ করা হয়নি।
ঢাকা টাইমস/০৫জুলাই/একে